**ORGANIZAREA PROCESULUI EDUCAŢIONAL LA DISCIPLINA ŞCOLARĂ *EDUCAŢIA FIZICĂ***

**în anul de studii 2014-2015**

***I. Preliminarii***

În anul de studii 2014-2015 procesul educaţional la disciplina *educaţia fizică* va fi organizat conform curriculumului naţional modernizat (2010) şi Planului-cadru pentru învăţământul preuniversitar, aprobat prin Ordinul ministrului educaţiei nr. 370 din 06.05. *2014*. În corespundere cu Planul-cadru de învăţământ pentru anul de studii 2014-2015 disciplina *educaţia fizică* va fi predată două ore pe săptămână în toate clasele I-XII. În clasele, unde este prevăzută o oră pe săptămână (clasele X-XII cu profil de artă şi muzică) procesul de instruire se va efectua în baza curriculumului modernizat (2010) cu selecterea conținuturilor din toate compartimentele dezvoltării calităților motrice: compartimentul de teorie, atletism, gimnastică, jocuri sportive, înot.

***II. Recomandări cu privire la proiectarea didactică de lungă durată la diciplina educaţia fizică***

Proiectarea didactică de lungă durată a lecţiilor de *educaţie fizică* în anul de studii 2014-2015 va fi realizată în corespundere cu recomandările stipulate în Ghidul de implementare a curriculumului modernizat pentru treptele primară şi gimnazială, Chişinău, 2011, *autori Grimalschi T. și Boian I.,* precum şi în Ghidul de implementare a curriculumului modernizat pentru treapta liceală, Chişinău, 2010, autor - *Sava P.*. Profesorul va analiza minuţios posibilităţile reale din instituţia de învîţământ în care activează şi la proiectarea conţinuturilor didactice va ţine cont de baza materială a instituţiei, tradiţiile şi interesul elevilor pentru a forma la elevi competenţele, prevăzute de curriculumul modernizat. În proiectul didactic de lungă durată profesorul va indica probele de evaluare sumative care vor fi realizate după parcurgerea unității respective.

***III. Procesul de predare-învăţare a disciplinei Educaţia fizică***.

 Profesorul va formula pentru fiecare lecţie obiective operaţionale clare, pe care le va comunica elevilor pe parcursul activităţii şi împreună, vor forma sau vor dezvolta sub-competenţele reflectate în rubrica „Sub-competenţe” din proiectul de lungă durată. Toate obiectivele operaționale trebuie să fie orientate spre o țintă concretă - formarea sub-competenței. Pentru a realiza obiectivele preconizate vor fi utilizate strategii şi tehnologii la discreţia profesorului, dar ele vor fi corelate cu recomandările reflectate în rubrica “Activităţi de învăţare şi evaluare ” din curriculum.

 Conform Hotărârii Guvernului nr. 222. din 16.03.2009 cu privire la dezvoltarea șahului în Republica Moldova, curricula la disciplina educație fizică pentru clasa a II-a conține un modul de 9 ore de studiere a șahului. Conducătorii instituțiilor de învățământ preuniversitar vor asigura realizarea acestui modul, iar pentru asigurarea continuității în studierea șahului vor utiliza o oră din cele destinate cursurilor optionale atât pentru clasa a II-a cât și pentru clasele a III-a și a IV-a.

 *În scopul formării la elevi a responsabilității față de propria sănătate și protecția altor persoane aflate în situații de risc, profesorii vor explora toate oportunitățile oferite de curriculumul la educația fizică.* Astfel în toate clasele vor fi studiate Regulile de comportare în cadrul lecției de educație fizică, la școală, la domiciliu, în stradă în timpul activităților turistice. Paralel cu predarea temei călirea organismului în clasa a VI-a vor fi formate cunoștințe despre respectarea regulilor de comportare în zonele bazinelor acvatice. *Iar în cadrul ocupațiilor independente cu exercițiile fizice va fi acordată atenție deosebită respectării regulilor de comportament în sânul naturii și acțiunile întreprinse în caz de incendiu inclusiv la domiciliu și regulile de acordare a primului ajutor în caz de intoxicație cu fum ș.a. cazuri - clasa VI-a.*

 *Pentru realizarea obiectivelor propuse de programa de instruire la Protecția Civilă va fi formată responsabilitatea elevilor față de propria sănătate în cadrul orelor: “Modul sănătos de viață a omului” – în clasa a V-a,a XII-a „Regimul zilei” – în clasa a VII, „Primul ajutor în caz de traume în cadrul ocupațiilor independente” - în clasa a IX-a. În clasa X-a la temele: “Cultura fizică” și „Starea fizică a omului” vor fi familiarizați elevii cu “Acțiunile de reanimare și de urgență în caz de stop cardiac” și “Bazele securității personale în locurile publice.”.*

*În scopul stimulării activității copiilor dotați, promovării modului sănătos de viață și în scopul dezvoltării spiritului științific în instituțiile de învățămînt preuniversitar va fi organizată activitatea de cercetare în domeniul educației fizice și sportului școlar cu participarea elevilor, profesorilor, medicilor, părinților, iar lucrările elaborate vor fi prezentate la* ***conferințe*** *școlare sau raionale.*

***Sugestii referitoare la evaluarea competenţelor şi sub-competenţelor elevilor.***

 La evaluarea competențelor elevilor vor fi utilizate modele de instrumente propuse în lucrarea *REFERENȚIALUL DE EVALUARE A COMPETENȚELOR SPECIFICE FORMATE ELEVILOR.* Verietatea de produse prin care se vor evalua competențele va cuprinde toate compartimentele curriculumului de educație fizică, iar profesorii vor utiliza atît modelele de produse din lucrarea respectivă cît și instrumentele proprii de evaluare:

* formarea competenţelor cognitive conceptuale şi speciale;
* corectitudinea executării acţiunilor motrice;
* formarea competenţelor psihomotrice;
* cunoașterea metodologiei de testare a calităților motrice și corespunderea rezultatelor elevilor nivelului standard de pregătire fizică;
* formarea deprinderii de practicare în mod individual a exerciţiilor fizice înn cadrul lecțiilor de educație fizică;
* formarea atitudinilor comportamentale față de lecțiile de educație fizică și practicarea exercițiilor fizice în mod independent.

La realizarea evaluării rezultatelor şcolare se va ţine cont de standardele de eficiență a învățării disciplinei *Educația fizică* pentru fiecare treaptă de învăţământ și normele de apreciere a competențelor psihomotrice pentru elevii claselor a III-a - a XII-a.

Profesorul va acorda o deosebită atenție progreselor în pregătirea fizică, funcțională și psihomotrică a elevilor și va acorda note în funcție de dinamica realizată. Elevii vor înregistra volumul efortului și rezultatele sale cel puțin o dată în săptămînă în *Agenda modului sănătos de viață*. La început de an școlar în baza rezultatelor obținute la testarea pregătirii fizice elevii, cu ajutorul profesorului își vor trasa obiective concrete privind dezvoltarea propriului organism, pe care le vor realiza pe parcursul anului de studii. Activitatea privind lucrul independent al elevilor va fi evaluată o dată în semestru la toți elevii claselor a IV-XII-a.

O mare importanță în fortificarea și menținerea sănătății o are practicarea sistematică a exercițiilor fizice. Organismul uman are în permanență necesitate de mișcare. O pauză mai mare de 3 zile în activitatea motrică reduce capacitățile fizice ale elevului. Pentru stimularea practicării neîntrerupte a exercițiilor fizice elevii vor fi notați la finele semestrului cu note pentru frecventarea lecțiilor de educație fizică astfel:

100% - **nota 10**; 97% - 99,99% - **nota 9**; 94%-96,99% - **nota 8**, 91%-93,99% – **nota 7**; 88%-90,99% - **nota 6**; 85%-87,99% - **nota 5**; 82%-84,99% - **nota 4**, 79%-81,99% - **nota 3**, 76%-78,99 - **nota 2**, pînă la 73% - **nota 1**

Evaluările iniţiale din septembrie privind pregătirea fizică a elevilor nu se notează, având scop de constatare a nivelului de pregătire fizică a elevului prin cele 5 teste motrice, prevăzute de curriculum. **Totodată rezultatele demonstrate nu trebuie să fie mai joase decăt cele de la sfărșitul anului precedent de studii**.

La evaluarea finală din mai elevii vor fi notaţi cu „10“, dacă vor obţine rezultate mai bune faţă de cel inițial (septembrie) la toate 5 teste, la 4 teste – nota “9”, la 3 teste - “8”, la 2 teste - “7”, la un test - “6”, pentru demonstarea rezultatelor similare celor inițiale – nota “5”.

Toate rezultatele vor fi înscrise în **Paşaportul sănătăţii elevului**. Se recomandă de a crea o bază de date cu privire la pregătirea fizică și funcțională a elevilor în scopul stimulării autocontrolului elevilor asupra propriului organism.

Aprecierea elevilor cu deficienţe în starea de sănătate va fi efectuată în baza prevederilor programei de *educaţie fizică* pentru elevii din grupele medicale speciale (Chişinău, 1995), precum şi în temeiul prevederilor art.36-42, stipulate în *Regulamentului privind evaluarea rezultatelor învățării, promovarea, absolvirea și transferul elevilor în învățământul primar, gimnazial și liceal, aprobat prin ordinul nr. 718 din 24 iulie, 2012.*

În conformitate cu art. 12, alin.(7) din Legea cu privire la cultură fizică și sport membrii lotului național, ai cluburilor sportive de performanță beneficiază de un program individual la frecventarea orelor de Educație fizică.

***IV. Activităţi sportive în afara orelor de curs***

Activităţile sportive in afara orelor de curs sunt organizate în instituţiile preuniversitare în baza Hotărârii Guvernului Republicii Moldova nr.381 din 13.04.2006.

 Numărul de ore destinate activităţilor sportive în afara orelor de curs este stabilit în funcţie de efectivul de elevi din instituţie:

1. până la 120 de elevi, inclusiv – 4 ore pe săptămână;

2. de la 121 de elevi până la 280 de elevi – 8 ore;

3. de la 281 de elevi până la 400 de elevi – 16 ore;

4. de la 401 de elevi până la 640 de elevi - 24 de ore;

5. de la 641 de elevi până la 880 de elevi - 32 de ore;

6. de la 881 de elevi până la 1120 de elevi - 40 de ore;

7. mai mult de 1120 de elevi - 48 de ore.

Pentru fiecare secţie sportivă sunt repartizate câte 4 ore. Efectivul secţiei sportive este de cel puţin 15 elevi şi se completează conform vârstei (diferența de vârstă nu trebuie să depășească 3 ani), sexului, pregătirii fizice a elevilor.

 Conducatorii instituțiilor vor repartiza orele pentru activitățile extrașcolare, tinând cont de modulele curriculare, pentru urmatoarele probe: aerobică, atletism, baschet, badminton, dans, dame, fotbal, gimnastică, handbal, înot, pregatire fizică generală (PFG), rugby, șah, tenis de masă, tenis de câmp, turism, volei.

Se interzice categoric repartizarea orelor destinate pentru activităţi sportive în afara orelor de curs în alte scopuri. Orele acestea sunt destinate integral pentru lucrul secţiilor sportive și desfăşurarea competiţiilor sportive organizate, fiind repartizate doar cadrelor didactice competente în domeniul educaţiei fizice și sportului.

 Pentru activitatea extrașcolară este necesar să se elaboreze curriculumul pentru fiecare gen de sport practicat în instituțiile respective și proiectele didactice de lungă durată a cadrelor didactice care desfășoară activitatea secțiilor sportive, iar activitățile desfășurate vor fi înscrise într-un registru special.

*În scopul promovării unui mod sănătos de viață și popularizării sportului în fiecare instituție de învățământ preuniversitar va fi organizată la început de an școlar “Ziua Sănătătii”. In cadrul acestei sărbători sportive profesorii și elevii vor fi scutiți de activitatea de bază și vor face doar sport: jocuri sportive, jocuri dinamice, atletism, concursuri distractive, dans, aerobică, turism pedestru, competiții cu participarea tuturor membrilor familiilor, ș.a. Vor fi invitati oameni de cultură, sportivi de perfomanța, reprezentanți ai autorităților publice ș.a.*

*La decizia consiliului profesoral în instituțiile de învățămînt preuniversitar va fi programată în orarul lecțiilor o* ***recreație dinamică*** *de cel puțin 20 de minute în cadrul căreia și profesorii și elevii vor organiza: plimbări la aer liber, jocuri dinamice, aerobică etc.*

***V. Referinţe pentru direcţiile raionale/municipale de învăţămînt şi pentru conducătorii instituţiilor de învăţămînt preuniversitar.***

Direcţiile raionale/municipale de învăţămînt, tineret şi sport vor contribui la:

- Susţinerea tuturor iniţiativelor de implementare eficientă a curriculumului modernizat la disciplina *educaţia fizică* în clasele I-XII şi acordarea ajutorului necesar în acest scop.

- Monitorizarea calităţii implementării *curricula* în instituţiile de învăţământ şi informarea organelor abilitate despre rezultatele obţinute.

- Asigurarea calității în organizarea și desfășurarea Olimpiadei raionale de educație fizică.

*În comun acord cu administraţia publică locală vor contribui la:*

- Planificarea în bugetul local a surselor financiare destinate îmbunătăţirii bazei materiale sportive, desfăşurarea competiţiilor sportive cu caracter de masă şi asanator etc.

- Finanţarea orelor pentru activitatea grupelor medicale speciale şi a celor extracurriculare.

- Asigurarea instituţiilor de învăţământ subordonate cu utilaj şi inventar sportiv, conform nomenclatorului disciplinei *educaţie fizică*, materiale didactice, manuale şcolare şi mijloace tehnice de instruire, (referință: Sava P. Ghidul de implementare a currriculumuluii modernizat pentru treapta liceală. Cartier, Chișinău, 2010, pag 26-27).

- Formarea continuă a cadrelor didactice prin sistemul de seminare, cursuri de formare, atestare la grade didactice, schimb de experienţă, deplasări în alte oraşe şi raioane din ţară precum şi după hotarele republicii.

*Conducătorul instituţiei de învăţământ:*

*a*. Va asigura procesul instructiv-educativ cu utilaj, inventar sportiv şi literatură didactică de specialitate.

*b*. Va informa părinții cu privire la controlul medical al tuturor elevilor din instituţie și până la 01 septembrie vor avea rezultatele despre starea lor de sănătate.

*c.* Va emite ordinul cu privire la formarea grupelor medicale speciale până la 05 septembrie, în care se va indica modul de apreciere a acestor elevi şi a celor scutiţi de efort la sfârşit de semestru şi la finele anului de studii.

*d.* Va aproba proiectele didactice de lungă durată până la15 septembrie curent.

*e*. Va ţine la control completarea de către profesorii de educaţie fizică a Paşapoartelor sănătăţii elevilor, păstrarea lor pe toată perioada aflării elevului în instituţia dată, iar la transfer în altă instituţie va elibera elevului *pașaportul* împreună cu celelalte acte.

*f.* Va organiza instruirea obligatorie a profesorilor şi a elevilor cu privire la securitatea lor în cadrul lecţiilor de educaţie fizică şi activităţilor extracurriculare.

*g.* Va organiza activitatea secţiilor sportive şi va contribui la utilizarea eficientă a tuturor orelor destinate în acest scop.

*h.* Va organiza lucrul cu copiii dotați din domeniul educației fizice și sportului școlar și va desfășura în cadrul instituției Olimpiada de educație fizică pentru clasele a VII-XII-a.

*i*. Va organiza perfecţionarea continuă a cadrelor didactice în conformitate cu exigenţile învăţământului modern.

***VI. Asigurarea didactică la disciplina Educaţia fizică***

1. *Eduația fizică*. Curriculum școlar pentru clasele a I-a – a IV-a. Chișinău, 2010

 2. *Eduația fizică*. Curriculum școlar pentru clasele a V-a – a IX-a. Chișinău, 2010

3. *Eduația fizică*. Curriculum școlar pentru clasele a X-a – a XII-a. Chișinău, „Știința”, 2010

4. *Guțu V*. Cadru de referință a Curriculumului Național. Chișinău, ÎEP “Știința”, 2007.

5. *Boian I. Bicherschi Ș. Sava P*. Concepția educației fizice și sportului în învățământul preruniveristar. Chișinău,1998, 24 pag.

6. *Boian I.* Educație fizică. Manual pentru clasa a IX-a, Editura “Știința”, Chișinău, 2006,135 p.

7. *Guțu V*. Dezvoltarea și implementarea curriculumului în învățământul gimnazial: cadru conceptual. Grupul editorial Litera, Chișinău, 2000

8. *Boian I* . Aspecte praxiologice de formare la elevi a competențelor în cadrul lecțiilor de educație fizică. În lucrarea “Calitatea educației: teorie, principii și realizări” (materialele conferinței internaționale), Chișinău, 2008, pag.110-114.

9. *Boian I.* Implementarea și dezvoltarea curriculumului de educație fizică în școală. În revista “Teoria și arta educației fizice în școală” nr. 1(14) 2009, pag.56

10. *Boian I., Voinițchi V., Hîncu L.* Educația fizică în grupele medicale speciale(suport metodologic pentru profesori, inspectori) “GratemaLibris”, 2009, 56 pag.

11. *Filipov V., Sava P.* Educație fizică. Ghid de implementare a currriculumului din învățământul liceal. Chișinău, I.E.P., Editura „Știința”, 2007, 100 pag.

12. Revista științifico-metodică “Teoria și arta educației fizice în școală”.

13. *Bontaș Ioan.* Pedagogie. Editura ALL, București,1998.

14. *Ciorbă C*. Baschet. Editura PIM, Iași, 2006,122 pag.

15. *Grimalschi T*. Ghid metodologic pentru profesori. Educația fizică pentru clasele X-XII. Chișinău, Univers pedagogic, 2007, 152 pag.

16. Grimalschi T. Didactica modernă a educației fizice. Ghid pentru profesori. Reclama. Chișinău, 2008, 70 pag.

17. *Iliin G. I., Scripcenco C.I*. Atletismul. Chișinău, Cartea moldovenească, 1998, 86 pag.

18. Lege nr. 330 XVI din 25.03.2009 cu privire la cultura fizică și sport. Monitorul Oficial al Republicii Moldovanr. 83-86/399 din 05.08.1999.

19. *Sava P*. Curriculum la disciplina *Educația fizică* //Cultura fizică: probleme științifice în domeniul învățământului și sportului. Chișinău INEFS, 1998, pag.94-96.

20. *Grimalschi T., Boian I.* Ghid de implementare a curriculumului modernizat pentru treptele primară și gimnazială.Chișinău, 2011.

21. *Sava P.* Educația fizică. Ghid de implementare a curriculumului pentru treapta liceală.Chișinău, Cartier, 2010, 100 pag.

22. *Sava P., Filipov V., VîrlanI.* Integrama – modalitate de consolidare și evaluare curentă a cunoștinșelor speciale ale elevilor la educația fizică. În revista “Teoria și arta educației fizice în școală”, nr. 2, 2008 pag. 58-60.

23. *Stoica A., Musteață S.* Evaluarea rezultatelor școlare. Ghid metodologic. Chișinău,1997.

24. *Боян И. физическое воспитание. Учебник для IX класса. Chișinău, 2011, 135стр.*

25. *Сава П.* Физическое воспитание. Методический гид для лицеев с русским языком обучения Chișinău, Cartier, 2010, 119 pag.

26. Синкевич В. Учебное пособие по физическому воспитанию для VII-XIIклассов Кишинев, 2008

27. ”Standarde de eficiență a învățării” Ministerul Educației al Republicii Moldova - Gh.: Liceum, 2012.

28. Ministerul Educației, Institutul de Științe ale Educației “*REFERENȚIALUL DE EVALUARE A COMPETENȚELOR SPECIFICE FORMATE ELEVILOR.*” Chișinău,2014. 596 p.

 *Teodor Grimalschi, doctor în pedagogie, profesor universitar, USEFS*

 *Panfil Sava, coferențiar iniversitar, USEFS*

 *Vasile Onică, consultant Direcția învățămînt preuniversitar, ME*